મુખ્યમંત્રી વિજય રૂપાણીએ આજે રાજકોટ પશ્ચિમની બેઠકથી ગુજરાત વિધાનસભાની ચૂંટણી માટે ઉમેદવારી ફોર્મ ભર્યું. આ પ્રસંગે કેન્દ્રીય નાણાંમંત્રી અરુણ જેટલી પણ તેમની સાથે હતા. વધુમાં વડાપ્રધાન નરેન્દ્ર મોદીએ પણ ઉમેદવારી ફોર્મ ભરતા પહેલા મુખ્યમંત્રી વિજય રૂપાણીને ફોન કરીને શુભેચ્છા પાઠવી હતી. જે અંગે રૂપાણીએ ટ્વિટ કરીને જણાવ્યું કે થેક્યૂ વેરી મચ સર.તમે હંમેશા મને પ્રેરણા અને શક્તિ આપી છે. અને તમારા શબ્દો મારા માટે ખુબ જ મહત્વ રાખે છે. ઉલ્લેખનીય છે કે રાજકોટની બહુમાળી ભવન ખાતે 12:39 વિજય મૂહૂર્ત પર ફોર્મ ભરતી વખતે વિજય રૂપાણીએ રાજકોટની જનતાનો પણ આભાર માન્યો હતો.